રામનાથ કોવિંદ પ્રથમ એવા રાષ્ટ્રપતિ છે જેમના નામની જાહેરાત થઇ ત્યારે તેમની દેશના સામાન્ય નાગરિકોને ઓળખ તો શું પણ નામની પણ જાણકારી ન હતી. દેશના અખબારો કે ન્યૂઝ ચેનલોમાં ચમક્યા પણ ન હતા આજે તેઓ રાષ્ટ્રપતિ જેવા શિખર હોદ્દા માટે ચૂંટાયા છે. તેમના વતન ઉત્તર પ્રદેશના કાનપુર દેહાતમાં ઉજવણીનો વહેલી સવારથી જ માહોલ હતો. રાષ્ટ્રપતિ તરીકેના ઉમેદવારની મહોર લાગી ત્યારે તેઓ બિહારના ગવર્નરના હોદ્દા પર બિરાજમાન હતા. ૭૧ વર્ષીય કોવિંદ ખૂબ જ લો પ્રોફાઇલ રહે છે અને આટલા વર્ષોમાં પબ્લિસીટીથી દૂર રહ્યા છે.